A BIZOTTSÁG 1854/2006/EK RENDELETE
(2006. december 15.)
a 3846/87/EGK rendelet által a mezőgazdasági termékekre vonatkozóan bevezetett export-visszatérítési nómenklatúrának a 2007-es évre történő közzétételéről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és a mezőgazdasági termékek piacának közös szervezéséről szóló egyéb rendeletekre,
tekintettel a mezőgazdasági termékek export-visszatérítési nómenklatúrájának létrehozásáról szóló, 1987. december 17-i 3846/87/EGK bizottsági rendeletre (2) és különösen annak 3. cikke negyedik bekezdésére,
mivel:
(1)
Közzé kell tenni a 2007. január 1-jén érvényes visszatérítési nómenklatúra teljes változatát, ahogy az a mezőgazdasági termékek exportrendszerére vonatkozó rendelkezésekből következik.
(2)
Figyelembe kell venni a kombinált nómenklatúrának a sajtokat érintő, az 1549/2006/EK bizottsági rendelettel (3) bevezetett, 2007-től alkalmazandó módosításait, következésképpen a következésképpen a visszatérítési nómenklatúrát módosítani kell,
ELFOGADTA EZT A RENDELETET:
1. cikk
A 3846/87/EGK rendelet a következőképpen módosul:
1.
Az I. melléklet helyébe e rendelet I. mellékletének szövege lép.
2.
A II. melléklet helyébe e rendelet II. mellékletének szövege lép.
2. cikk
Ez a rendelet 2007. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 15-én.